แสงกระสือ 2

แสงกระสือ 2 เป็นภาพยนตร์ไทยแนวสยองขวัญเหนือธรรมชาติปี 2566 กำกับโดย ปภังกร ปุญจันทรักษ์ ซึ่งมากำกับแทน สิทธิศิริ มงคลศิริ ผู้กำกับจากภาคแรก เป็นภาคต่อของ แสงกระสือ (2562)

นักแสดง 
 ชัญญ่า แม็คคลอรีย์ แสดงเป็น สาว (ลูกสาวคนเดียวของ สาย และ น้อย)
 กฤษณภูมิ พิบูลสงคราม แสดงเป็น คลาว (ลูกบุญธรรมของบาทหลวงออกัสติน)
 กฤษดา สุโกศล แคลปป์ แสดงเป็น น้อย (พ่อของสาว)
 โจ คัมมิงส์ แสดงเป็น บาทหลวงออกัสติน

การเข้าฉายและการตอบรับ 
แสงกระสือ 2 เข้าฉายในประเทศไทยและลาวเมื่อวันที่ 30 มีนาคม 2566 ต่อมาเข้าฉายในกัมพูชา สิงคโปร์ เวียดนาม มาเลเซีย และบรูไน นักวิจารณ์จากเว็บไซต์ข่าวเดอะสแตนดาร์ด และแบไต๋ ตลอดจน เดลินิวส์ และ ไทยรัฐ ต่างชมเชยในส่วนของการผลิตภาพยนตร์ โดยเฉพาะวิชวลเอฟเฟกต์ แต่กลับวิพากษ์วิจารณ์บทภาพยนตร์ซึ่งพบว่าไม่สมเหตุสมผลกัน ส่งผลให้อารมณ์โดยรวมไม่สมดุล

อ้างอิง 

ภาพยนตร์ที่มีฉากในประเทศไทย
ภาพยนตร์ภาษาไทย